32005R1286
L 203/17
JURNALUL OFÍCIAL AL UNIUNII EUROPENE
REGULAMENTUL (CE) NR. 1286/2005 AL COMISIEI
din 3 august 2005
de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1210/2003 al Consiliului privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b) al celui dintâi,
întrucât:
(1)
Anexa IV la Regulamentul (CE) nr. 1210/2003 enumeră persoanele fizice și juridice, organismele și entitățile asociate regimului fostului președinte Saddam Hussein cărora li se aplică înghețarea fondurilor și resurselor economice în conformitate cu respectivul regulament.
(2)
La 27 iulie 2005, Comitetul pentru sancțiuni al Consiliului de Securitate al Organizației Națiunilor Unite a decis modificarea listei care îi include pe Saddam Hussein și pe alți înalți funcționari ai fostului regim irakian, rude apropiate și entități controlate de aceștia sau de persoane care acționează în numele sau la comanda lor, cărora ar trebui să li se aplice înghețarea fondurilor și resurselor economice. Prin urmare, anexa IV ar trebui să fie modificată în mod corespunzător.
(3)
Pentru a se garanta eficiența măsurilor prevăzute în prezentul regulament, este necesar ca acesta să intre în vigoare de îndată,
ADOPTĂ PREZENTUL REGULAMENT:
Articolul 1
Anexa IV la Regulamentul (CE) nr. 1210/2003 se modifică în conformitate cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 august 2005.